                                                                                                                                     
                                                                                                TƏSDİQ EDİLMİŞDİR 
                                                                                                Azərbaycan Respublikası
                                                                                                Səhiyyə Nazirliyi
                                                                                                Farmakoloji və Farmakopeya
                                                                                                Ekspert Şurasının sədri

                                                                                                _____________  E.M.Ağayev
                                                                                            
                                                                                                “_____”______________ 2022-ci il


                             Dərman vasitəsinin istifadəsi üzrə təlimat (xəstələr üçün)


İMOTİL    2 mq bərk jelatin kapsullar  
IMOTIL®

Beynəlxalq patentləşdirilməmiş adı: Loperamide hydrochloride

Tərkibi
Təsiredici maddə:  1 kapsulda 2 mq loperamid hidroxlorid vardır.
Köməkçi maddələr:laktoza, qarğıdalı nişastası, təmizlənmiş talk, maqnezium stearat.

Təsviri
Tünd yaşıl rəngli qapağı və boz rəngli gövdəsi olan kapsullardır.

Farmakoterapevtik qrupu
İshal əleyhinə vasitə.
ATC kodu: A07DA03.
 
Farmakoloji xüsusiyyətləri
Farmakodinamikası
Loperamid bağırsaq divarında opiat reseptorlarla birləşərək, asetilxolinin və prostaqlandinlərin xaric olmasını zəiflədir, bununla da peristaltikanı azaldır və möhtəviyyatın bağırsaqdan keçmə vaxtını uzadır. Anal sfinkterin tonusunu artıraraq, nəcis kütlələrinin saxlanılmamazlığını və defekasiya çağırışlarını azaldır.
Farmakokinetikası
Absorbsiyası
Loperamid bağırsaqdan yaxşı sorulur, lakin fəal ilkin keçid nəticəsində sistem biomənimsənilməsi 0,3% təşkil edir.
Paylanması
Loperamidin qanın plazma zülalları ilə (əsasən albumin ilə) birləşməsi 95% təşkil edir. Klinikaya qədər olan məlumatlar göstərir ki, loperamid P-qlikoproteinin substratıdır.
Metabolizmi
Loperamid əsasən qaraciyərdə konyuqatların əmələ gəlməsi yolu ilə metabolizə olunur və ödlə xaric olunur. СYP3A4 və CYP2C8 vasitəsilə oksidləşdirici N-demetilləşmə loperamidin əsas metabolizm yolu sayılır. Bu ilkin keçid effekti nəticəsində dəyişilməmiş loperamdin plazma konsentrasiyaları çox cüzidir.
Xaric olması
İnsanda loperamidin yarımxaricolma dövrü orta hesabla 11 saat təşkil edir,  9 saatdan 14 saata qədər dəyişir. Dəyişilməmiş loperamid və onun metabolitləri əsasən nəcislə xaric olunur.

İstifadəsinə göstərişlər
Kəskin və xroniki diareyanın simptomatik müalicəsi.


Əks göstərişlər
· Loperamidə və/və ya preparatın digər komponentlərinə qarşı hiperhəssaslıq;
· nəcisdə qan qarışığı və ya yüksək temperatur ilə xarakterizə olunan kəskin dizenteriya və MBT-nin digər infeksiyaları (o cümlədən Salmonella, Shigella və Campylobacter tərəfindən törədilən);
· bağırsaq keçməməzliyi (o cümlədən lazım olduqda peristaltikanın ləngiməsinə yol verməmək), divertikulyoz, kəskin xoralı kolit və ya psevdomembranoz enterokolit (antibiotiklərin qəbulu ilə əlaqədar yaranan diareya);
· hamiləliyin birinci trimestri və laktasiya dövrü;
· 12 yaşa qədər uşaqlar;
· Bağırsaq keçməməzliyi, meqakolon və ya toksik meqakolon kimi ciddi ağırlaşmalar riski olduğu üçün, peristaltikanın zəifləməsi arzuolunmaz olduğu hallarda loperamidi qəbul etmək olmaz. 
· Qəbizlik, qarının köpməsi və ya bağırsaq keçməməzliyi yaranan zaman təcili olaraq İmotil preparatının qəbulunu ləğv etmək lazımdır.
Ehtiyatla: 
Qaraciyər funksiyasının pozğunluğu olan pasiyentlərdə ehtiyatla istifadə edilməlidir, çünki bu doza həddinin aşılmasına səbəb ola bilər.

Xüsusi göstərişlər və ehtiyat tədbirləri
Diareyanın loperamid ilə müalicəsi yalnız simptomatik xarakter daşıdığı üçün, həmçinin mümkün olduğu halda diareyanın səbəbinin aradan qaldırılmasına yönəldilmiş terapiyanı aparmaq lazımdır. Ağır diareyalı pasiyentlərdə, xüsusən uşaqlarda maye və elektrolitlərin itirilməsi baş verə bilər. Belə hallarda müvafiq əvəzedici terapiyanı (maye və elektrolitlərin qəbulu) aparmaq lazımdır.
48 saat ərzində klinik  yaxşılaşma olmadıqda preparatın qəbulunu dayandırmaq və həkimə müraciət etmək lazımdır.  
QİÇS olan, loperamidi qəbul edən pasiynetlər ilk qarnın köpməsi əlamətləri olduqda terapiyanı dayandırmalıdır. QİÇS və virus və bakterial etiologiyalı infeksion kolit səbəbindən loperamid ilə terapiya aparılan pasiyentlərdə, toksiki meqakolon riski yüksək olduğu üçün bağırsaq keçməməzliyi barədə izoləolunmuş məlumatlar daxil olmuşdur. 
Baxmayaraq ki, qaraciyər çatışmazlığı olan paisynetlərdə farmakokinetik məlumatlar yoxdur, qaraciyərdən ilkin keçid zamanı metabolizmin zəifləməsi səbəbindən belə pasiyentlərdə İmotil preparatını ehtiyatla istifadə edilməlidir. MSS toksiki zədələnmə əlamətlərini vaxtında aşkar etmək məqsədilə qaraciyər pozğunluğu olan pasiyentlər diqqətli müşahidə altında olmalıdırlar. Qaraciyər funksiyasının ağır pozğunluğu olan pasiyentlərdə İmotil preparatı  yalnız həkim nəzarəti altında istifadə edilməlidir.  Loperamiddən opioidlərin əvəzedicisi kimi sui-istifadə və ya qeyri-düzgün istifadə opioid asılılığı olan pasiyentlərdə təsvir edilmişdir. 

Digər dərman vasitələri ilə qarşılıqlı təsiri 
Klinikaya qədər tədqiqatların məlumatlara əsasən, loperamid P-qlikpoprotein zülalıdır. Loperamidin (16mq birdəfəlik dozada) və P-qlikoprotein inhibitorları olan xinidin və ya ritonavir ilə eyni vaxtda istifadəsi zamanı qan plazmasında loperamidin konsentrasiyası 2-3 dəfə artır. Loperamidin tövsiyə olunan dozalarda istifadəsi zamanı P-qlikoprotein inhibitorları ilə göstərilən farmakokinetik qarşılıqlı təsirin klinik əhəmiyyəti məlum deyil. 
Loperamidin (4mq dozada birdəfəlik) və CYP3A4 və P-qlikoprotein inhibitoru itrakonazolun eyni vaxtda istifadəsi loperamidin plazma konsentrasiyasının 3-4 dəfə artmasına gətirib çıxarır. Eyni tədqiqatda CYP2C8 inhibitoru hemfibrozilin istifadəsi qan plazmasında loperamdiin konsentrasiyasının təxminən 2 dəfə artmasına gətirib çıxarmışdır. İtrakonazolun və hemfibrozilin kombinasiyası qan plazmasında loperamidin pik konsentrasiyasını 4 dəfə artırmışdır və qan plazmasında ümumi ekspozisiyasını 13 dəfə artırmışdır. Bu artım, funksiyası psixomotor testlər üzrə (yəni yuxululuğun subyektiv qiymətləndirilməsi və rəqəm simvollarının əvəz olunması testinə əsasən) qiymətləndirilən mərkəzi sinir sisteminə (MSS) təsiri ilə assosasiyalaşmamışdır. 
Loperamidin (birdəfəlik 16mq dozada) və, CYP3A4 və P-qlikoprotein inhibitoru ketokonazolun eyni vaxtda istifadəsi qan plazmasında loperamidin konsentrasiyasının beş dəfə yüksəlməsinə gətirib çıxarmışdır. Bu artım bəbəyin ölçüsünə görə qiymətləndirilən farmakodinamik təsirin artması ilə əlaqədar olmamışdır. Desmopressinin daxilə eyni vaxtda istifadəsi zamanı çox guman ki, mədə-bağırsaq traktının motorikasının zəifləməsinə görə, qan plazmasında desmopressinin konsentrasiyası 3 dəfə artmışdır. 
Ehtimal olunur ki, oxşar farmakoloji xüsusiyyətlərə malik preparatlar loperamidin effektini gücləndirə bilir, mədə-bağırsaq traktından keçmə sürətini artıran preparatlar isə loperamidin təsirini azalda bilir.

Hamiləlik və laktasiya dövründə istifadəsi
Hamiləlik
Hal-hazırda loperamidin teratogen və ya embriotoksik təsirə malik olması barədə məlumatlar yoxdur. Hamiləlik dövründə İmotil preparatını yalnız o zaman təyin etmək olar ki, ana üçün terapiyanın ehtimal olunan faydası döl üçün potensial riskdən üstün olsun, xüsusən birinci trimestrdə. 
Laktasiya
Loperamid az miqdarda ana südünə keçə bilir və bu səbəbdən preparatın ana südü ilə qidalandırma dövründə istifadəsi tövsiyə olunmur.

Nəqliyyat vasitəsini və digər potensial təhlükəli mexanizmləri idarəetmə qabiliyyətinə təsiri
Müalicə  dövründə  yorğunluq, başgicəllənmə və ya yuxululuq yarana bilər. Bu simptomlar yaranan zaman pasiyentlərə yüksək  diqqət  və  sürətli  psixomotor  reaksiyalar  tələb  edən  digər  potensial  təhlükəli  fəaliyyət  növlərilə  məşğul  olmaqdan  çəkinmək  lazımdır.  

İstifadə qaydası və dozası
Kəskin diareya
Başlanğıc doza: böyüklər üçün 2 kapsul və uşaqlar üçün 1 kapsul, sonra duru ishal olduğu zaman hər defekasiya aktından sonra 1 kapsul qəbul edilməlidir. Maksimal gündəlik doza böyüklər üçün 6 kapsuldan artıq olmamalıdır. Uşaqlar üçün maksimal doza bədən çəkisindən asılıdır.
Xroniki diareya
Başlanğıc doza: böyüklər üçün gündə 2 kapsul və uşaqlar üçün 1 kapsul.
Dəstəkləyici doza: doza sonra adətən fərdi olaraq elə korreksiya edilir ki, stulun tezliyi gündə 1-2 dəfə təşkil etsin, bu isə adətən gündə 1 kapsuldan 4 kapsula qədər dəstəkləyici dozada əldə olunur.
Uşaqlar
İmotil preparatı 12 yaşdan kiçik uşaqlarda əks göstərişdir.
Yaşlılar
Dozanın tənzimlənməsi tələb olunmur.
Böyrək çatmamazlığı
Dozanın tənzimlənməsi tələb olunmur.
Qaraciyər çatmamazlığı
Qaraciyər çatışmazlığı olan pasiyentlərdə istifadəsi ilə bağlı hər hansı bir farmakokinetik məlumatın olmamasına baxmayaraq, qaraciyərdən ilk keçiddə təsirin azalması səbəbindən loperamiddən ehtiyatla istifadə etmək lazımdır.

Əlavə təsirləri
Bütün dərmanlar kimi, bu dərman da hamıda olmasa da əlavə təsirlərin yaranmasına səbəb ola bilər. Əlavə təsirlərin tezliyi aşağıdakı parametrlərlə təyin edilir:çox tez-tez (≥ 1/10); tez-tez (≥ 1/100 - < 1/10); bəzən (≥ 1/1000 - < 1/100); nadir hallarda (≥  1/10000 - < 1/1000); çox nadir hallarda (< 1/10000); məlum deyil (əldə olan məlumatlara görə  tezliyi qiymətləndirmək mümkün deyil).
İmmun sisteminin pozğunluqları
Çox nadir: yüksək həssaslıq reaksiyaları, anafilaktik şok daxil olmaqla anafilaktik  reaksiyalar və anafilaktoid reaksiyalar.  
Sinir sisteminin pozğunluqları 
Tez-tez: baş ağrısı.
Bəzən: başgicəllənmə, yuxululuq.
Çox nadir: koordinasiyanın pozulması, şüurun tormozlanması, hipertonus, huşun qaranlıqlaşması, yuxululuq, stupor.
Görmə orqanının pozğunluqları
Çox nadir: mioz.
Mədə-bağırsaq sisteminin pozğunluqları 
Tez-tez: ağızda quruluq, qəbizlik, ürəkbulanma, köp.
Bəzən: abdominal ağrı, abdominal diskomfort, qarında ağrı, ağızda quruluq, qusma, dispepsiya.
Çox nadir: bağırsaq keçməzliyi, o cümlədən paralitik bağırsaq keçməzliyi, toksiki maqakolon daxil olmaqla meqakolon. 
Dəri və dərialtı toxumaların pozğunluqları 
Bəzən: səpgi.
Çox nadir: agionevrotik ödem, bullyoz səpgi, (Stivens-Conson sindromu daxil olmaqla, multiformalı eritema və toksik epidermal nekroliz), qaşınma, övrə.
Böyrək və sidikqovucu yollarının pozğunluqları
Çox nadir: sidiyin ləngiməsi.
Yeridilmə yerində və ümumi pozğunluqlar 
Çox nadir: yorğunluq.

Doza həddinin aşılması
Simptomları
Mərkəzi sinir sisteminin ləngiməsi (MSS): stupor, koordinasiyanın pozulması, yuxululuq, mioz, yüksək əzələ tonusu, tənəffüsün ləngiməsi, sidiyə getmənin ləngiməsi və bağırsaq keçməzliyi. Uşaqlar daha çox MSS-in təsirlərinə həssasdırlar. 
Qəsdən loperamid hidroxloridin həddindən çox dozasını (40mq-dan 240mq/sut-ya qədər) qəbul edən şəxslərdə QT intervalının və ya QRS kompleksinin uzanması və/və ya ciddi mədəcik aritmiyaları, o cümlədən piruet taxukardiya qeydə alınmışdı.  Bu pasiyentlərdə həmçinin ölüm hadisələri də qeydə alınmışdı.  
Loperamiddən sui istifadə və/və ya yüksək dozalarla doza həddinin aşılması Bruqada sindromunun klinik təzahürlərinə səbəb ola bilər.   
Müalicəsi
Doza həddinin aşılması zamanı QT intervalının uzanmasını aşkar etmək üçün EKQ- monitorinqinə başlamaq lazımdır.   
Doza həddinin aşılması simptomları yaranan zaman antidot qismində nalokson istifadə etmək olar.  Loperamidin təsir müddəti naloksondan çox olduğu üçün  (1-3 saat), təkrar naloksondan istifadə tələb oluna bilər. MSS-nin tormozlanma əlamətlərini vaxtında aşkar etmək üçün pasiyentin vəziyyətini 48 saatdan az olmayaraq diqqətlə müşahidə etmək lazımdır.  

Buraxılış forması
10 kapsul, blisterdə. 2, 5, 10, 20 və ya 50 blister, içlik vərəqə ilə birlikdə karton qutuya qablaşdırılır.

Saxlanma şəraiti
30ºС temperaturdan yüksək olmayan, işıqdan qorunan, quru və uşaqların əli çatmayan yerdə saxlamaq lazımdır. 

Yararlılıq müddəti
Yararlılıq müddəti qablaşdırmanın üzərində qeyd edilmişdir. 
Yararlılıq müddəti bitdikdən sonra istifadə etmək olmaz.

Aptekdən buraxılma şərti
Resept əsasında buraxılır.

İstehsalçı
Square Pharmaceuticals Ltd, Bangladesh.
Kliakoir, Gazipur, Bangladesh.

Qeydiyyat vəsiqəsinin sahibi
Square Pharmaceuticals Ltd, Bangladesh.      
Square Centre, 48, Mohakhali C/A, Dhaka – 1212, Bangladesh.
